|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода- 11.09- 17.09.2020 г. (38-ма седмица)** |

През периода са регистрирани общо 28 случая на остри заразни заболявания, от които 12 са случаите на грип и остри респираторни заболявания (ОРЗ).

Общата заболяемост от грип и ОРЗ за областта е 14,35 %ооо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 7 | - | - | 4 | 1 | 12 | 14,35 %ооо |

1. Има 16 регистрирани случая на заболели от COVID-19
2. Регистрирани остри заразни болести (ОЗБ) - 16 случая, от които:

• въздушно-капкови инфекции: 16 случая на COVID-19.

3. На територията на област Добрич през отчетния период няма регистрирани хранителни взривове

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Проверки на обекти в лечебни заведения за болнична и извънболнична медицинска помощ – 8бр. Няма констатирани нарушения.

Извършени са епидемиологични проучвания на регистрирани заразни болести - 16 бр.

В отдел Медицински изследвания са изработени 100 проби, от тях: 1 положителна.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 21 проверки, от които 8 на лечебни заведения за болнична помощ, 7 на лечебни заведения за извънболнична помощ, 6 проверки на аптеки. Няма установени нарушения. По Наредба №3 от 05.04.2019г. за медицинските дейности извън обхвата на ЗЗО, за които МЗ субсидира лечебните заведения, и за критериите и реда за субсидиране на лечебните заведения са извършени 5 проверки в ЛЗБП.

Издадени заповеди за промяна на състава на ЛКК или промяна часовете за заседания – 1бр.

За периода в РКМЕ са приети и обработени 81 медицински досиета, извършени са 103 справки, изготвени са 123 преписки и 10 бр. МЕД за протокола за ТП на НОИ, проверени са 23 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

Издадено е **1** становище и е взето участие в **1** държавна приемателна комисия (ДПК) на строеж.

Извършени са **12** проверки на обекти с обществено предназначение (ООП) в процедура по регистрация, вкл. и относно изпълнение на предписания. Регистрирани са **5** обекта с обществено предназначение (ООП). По процедурата за регистрация са издадени **2** отказа и **1** заповед за спиране експлоатацията на обект с обществено предназначение.

През периода са извършени  **105 основни проверки** по текущия здравен контрол.

Реализираните **насочени проверки са** **общо 257: 119 -** във връзка с контрола по тютюнопушенето и продажбата на алкохол; **2**- по сигнали; **3** - по изпълнение на издадени предписания; **50** по осъществяване контрола върху ДДД-мероприятията; **77** – в ЗОХ и обекти с обществено предназначение относно спазване на противоепидемичните мерки; **5** - в ЗОХ с проверени 37 лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях;**1** – по уведомление на Митническо бюро-Добрич за внос на стоки – козметични продукти, които представляват риск за здравето на хората по реда, определен в Инструкция №12-00-263/05.12.2016 г., утвърдена от министъра на здравеопазването и директора на Агенция ”Митници”.

**Лабораторен контрол:**

Питейни води: физико-химичен и микробиологичен контрол - **5** бр. проби – **2** проби не съответстват по физико-химичен показател «нитрати».

Минерални води: не са пробонабирани.

Води за къпане: не са пробонабирани.

Козметични продукти: не са пробонабирани.

Биоциди и дезинфекционни разтвори: не са пробонабирани.

Физични фактори на средата: във връзка с постъпил сигнал за шум са проведени измервания на нивото на шум в **1** обект – не са констатирани отклонения от здравните норми.

По отношение на констатираните отклонения от здравните норми са предприети следните **административно-наказателни мерки:**

* издадени са **25**  **предписания** за провеждане на задължителни хигиенни и противоепидемични мерки;
* съставени са **3** акта за установяване на административни нарушения, 1 от които на юридическо лице.

**Дейности по профилактика на болестите и промоция на здравето (ПБПЗ):**

Извършена е оценка на седмични учебни разписания на учебните занятия за първи срок на учебната 2020/2021 г. за **14** учебни заведения от област Добрич, като **3** от тях не отговарят на здравните изисквания. Дадени са препоръки в протокола до директорите на учебните заведения, с оглед отстраняването на несъответствията.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **11.09 - 17.09.2020 г.** по чл. 56 от Закона за здравето са извършени 90 проверки в 90 обекта ( 5 обекта за хранене и развлечения, 26 детски и учебни заведения, 2 лечебни и здравни заведения, 33 други закрити обществени места по смисъла на § 1а от допълнителните разпоредби на Закона за здравето, 24 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р НИКОЛИНКА МИНЧЕВА**

*За Директор на Регионална здравна инспекция – Добрич,*

*съгласно Заповед № РД-01-114/ 07.04.2020 на Директора на РЗИ-Добрич*